**Unealta**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aş fi mereu precum o stea

Şi-o strălucire de-aş avea

Cometă ca să trec în zbor

Să dau lumină tuturor.

Când marea plânge sacadat

Şi codrii cântă neîncetat

Aș revărsa din mult prea plin

Secunda vie de divin.

O lacrimă din cer căzută

Un zâmbet de mirare mută

Se-așterne frunza ruginie

În suflet, ce melancolie!

Aș bucura întreg pământul

Duios să-mi fie tot cuvântul

Cu drag să fiu acum, mereu,

Unealtă a lui Dumnezeu.